Ionuț-Florin Apostoae a ajuns, acum câteva zile, șefia celui mai mare spital din zonă, Județeanul din Piatra Neamț.



Libertatea scrisese încă de vineri că Apostoae are un dosar de corupție cu fonduri europene, blocat din cauza stării de urgență.



Iar omul care l-a numit pe Apostoae, Ionel Arsene, șeful CJ Neamț, este chiar șeful tatălui managerului. Ilie Apostoae, consilier județean PSD!



Preferat de Arsene

Vineri, după ce fostul șef a demisionat, Apostoae a fost mutat de la conducerea spitalului Târgu Neamț în orașul vecin.



Noi ne-am bucurat că am scăpat de el, dar ne dăm seama ce tristețe e la Piatra Neamț. Și avem rude, prieteni acolo.

Oamenii din Târgu Neamț:

Asta pentru că județul, cu 148 cazuri de coronavirus confirmate până sâmbătă, e-n criză.



“Apostoae e susținut politic, e pe cai mari fiindcă tatăl său este unul dintre preferații lui Ionel Arsene, șeful CJ Neamț”, spun oamenii din sistemul sanitar nemțean, pentru Libertatea.

Ei indică și motivul.



Ilie Apostoae, tatăl, a fost primar în Răucești, Neamț, exact comuna în care procurorii l-au prins pe fiuul său cu problemele legate de fonduri europene. A fost primar PC, apoi PNL, apoi a intrat în USL din partea PNL. Din 2016 a trecut la PSD.

Oamenii din sistemul sanitar nemțean:

”Apostoae tatăl e prețuit pentru că-n județ e bătaie mare la consilieri, sunt 14 PNL-iști și 13 PSD-iști. Cu doi de la ALDE și doi PMP, PNL-ul nu e sigură de majoritate. E la limită, deci e important”, spun oamenii din Târgu Neamț.



Recomandări Fată de 15 ani, vândută pe un pitbull şi o pereche de cizme de damă! Cinci traficanţi au drogat-o, au obligat-o să se prostitueze și unul singur e în puşcărie, după 9 ani

A picat concursul, a ajuns manager

Mai mult, aceștia indică alt episod cunoscut doar pe plan local. Între februarie-martie 2016, Apostoae s-a luptat cu un alt medic, Florin Axinia, pentru postul de manager la Târgu Neamț. Doar ultimul a luat proba scrisă.



“Totuși, după ce consilierii locali s-au bătut în piept că, iată, concursul nu e aranjat pentru omul PSD-ului, adică Apostoae, Axinia a fost respins la interviu. Iar manager interimar a fost pus tot Apostoae”.



Apostoae a rămas manager interimar timp de 4 ani, până vineri, când a fost mutat la Piatra Neamț.



Arsene: ”Orice om beneficiază de prezumția de nevinovăție”



Contactat de Libertatea, Ionel Arsene n-a dorit să discute la telefon, ci a răspuns doar prin SMS. la întrebări.



Din ce motiv a fost numit Florin-Ionuț Apostoae manager la Piatra Neamț, din moment ce este judecat într-un dosar de corupție?

Până la o decizie definitivă a unei instanțe de judecată orice om beneficiază de prezumția de nevinovăție!

De ce l-ați ținut pe Florin-Ionuț Apostoae manager interimar timp de 4 ani, deși a picat concursul? De ce nu s-a organizat alt concurs?

Spitalul Tg. Neamț nu este în subordinea Consiliului Județean.

Ce legatură aveți cu tatăl domnului Apostoae, Ilie Apostoae, consilier județean PSD? Are vreo greutate faptul ca tatal domnului e consilier județean și ajută la menținerea majorității opoziției?

Nu are nici o relevanță numirea domnului Apostoae cu faptul ca tatăl domniei sale este consilier județean.

Citeşte şi:

Un medic din Suceava, infectat cu COVID-19: ”Eu iau medicament pentru HIV, iar Flutur e în spital ca să nu dea socoteală. Sistemul lui mafiot ne-a adus aici”

Eroii anonimi din supermarket. Povestea studentei din Iran care lucrează la un magazin din București

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH Ce a făcut Carmen Șatran, studenta criminală din Timișoara, după gratii. Vestea șoc venită acum

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție